ET Euroopa Liidu Teataja C 271/24

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2009/C 271/12

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„FARRO DI MONTELEONE DI SPOLETO”

EÜ nr: IT-PDO-0005-0603-11.05.2007

KGT ( ) KPN ( X )

1. Nimetus:

„Farro di Monteleone di Spoleto”

2. Liikmesriik või kolmas riik:

Itaalia

3. Põllumajandustoote või toidu kirjeldus:

3.1. Toote liik (II lisa alusel):

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

„Farro di Monteleone di Spoleto” on polbnisu (Triticum dicoccum) kohalik, tootmispiirkonnale omane ökotüüp, mis on aja jooksul kliima ja pinnasega kohastunud ning millel on tänu sellele järgmised eripärased morfo-füsioloogilised omadused, mis eristavad seda nisu muudes geograafilistes piirkondades toodetud nisust: nisu külvatakse varakevadel; taime kõrgus on alla 120 cm; kasvukiirus on keskmine; taim on poolpüstine ja võrsub kiiresti; taime kõrs ja lehed on pehmed, nõrgalt või keskmiselt hallikasrohelise värvusega; tera on mõõdult väike, lamedapoolne, täielikult valminuna määrdunudvalge värvusega; tera on kaetud tihedalt liibuvate sõkaldega; tera ots on karvane, märgatavalt kõver, tera murdekoht klaasjas; heleda merevaigupruuni värvuse tõttu on kõik polbnisust saadused isegi pärast jahvatamist selgelt äratuntavad. Polbnisu „Farro di Monteleone di Spoleto” antakse tarbimisse järgmiselt töödelduna. FARRO INTEGRALE: terad on piklikud, kõverad, heleda merevaigupruuni värvusega, kooritud, maitsmisel tiheda konsistentsiga ja kuivad; FARRO SEMIPERLATO: erineb täisterapolbnisust (farro integrale) selle poolest, et tera on lihvitud, kuid jääb terveks, heledama värvusega kui täisterapolbnisu, maitsmisel pehmema konsistentsiga, seetõttu mõeldud kasutamiseks suppides ja salatites; FARRO SPEZZATO: on saadud polbnisu täisterade koorimisel sõkaldest, purustades iga tera mitmeks tükiks, mis seejärel sorteerimismasinas suuruse järgi ära sorteeritakse, heleda merevaigupruuni värvuse ja klaasjate murdekohtadega; SEMOLINO DI FARRO: saadakse polbnisu täisterade jahvatamisel, välimuselt on see jahu peenem kui purustatud polbnisu (farro spezzato), kuid ei ole klaasjate sisaldiste tõttu pulberjas; maitsmisel laguneb ja muutub tainjaks, hästi helepruuni värvusega.

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Et toote kvaliteet oleks muutumatu ja säiliksid selle iseloomulikud omadused, peab polbnisu „Farro di Monteleone di Spoleto” KGT nelja traditsioonilise tüübi (farro integrale, farro semiperlato, farro spezzato ja semolino di farro) tootmiseks vajaliku vilja kasvatamine ning terade sõkaldest puhastamine, koorimine, lihvimine, purustamine ja jahvatamine toimuma kindlasti tootmispiirkonnas.

3.6. Erieeskirjad viilutamise, riivimise, pakendamise jm kohta:

Tarbimisse andmisel pakendatakse polbnisu „Farro di Monteleone di Spoleto” poole- või ühekilogrammistesse plastkottidesse, mis aitavad säilitada toote organoleptilisi omadusi ja tervislikkust, või siis 25-kilogrammistesse paber- või nailonkottidesse. Plastkottidesse pakendatud toode antakse tarbimisse vaakumpakendis. Kõik polbnisu „Farro di Monteleone di Spoleto” KGT pakendid peavad olema plommitud ning pakendid nagu ka neile lisatud märgised ja trükised, millel on kokkupuude tootega, peavad olema uued, puhtad, mittetoksilised ja vastavuses ühenduse ja riiklike kehtivate eeskirjadega.

3.7. Erieeskirjad märgistamise kohta:

Peale nimetuse logo peab pakendil olema selgete ja loetavate trükitähtedega ühenduse graafiline sümbol ning vastava nimetuse puhul seadusega ettenähtud teave. Logol on ruut, mille ühes ääres on profiil tagajalgadel lõvist, kes hoiab oma käpas kaht nisupead; teises ääres on kujutatud kuus nisupead.

Kui logo kasutatakse märgisel, peavad kirjatähed olema nõutava suurusega ja vastama alljärgnevalt esitatud graafilisele kujundusele.

Samas on lubatud kasutada logo ka mustvalge või monokroomsena.

Tooteid, mille valmistamisel on kasutatud polbnisu „Farro di Monteleone di Spoleto” KPN, võib pärast valmistamis- ja töötlemisprotsesse turustada pakendites, mis sisaldavad viidet sellele nimetusele, ilma ühenduse logota. Nimetuses olev viide peab sisaldama lauset „prodotto realizzato con Farro di Monteleone di Spoleto” (toode on valmistatud polbnisust „Farro di Monteleone di Spoleto”). Eespool osutatud sätteid tuleb kohaldada üksnes tingimusel, et kaitstud päritolunimetus, mis sellisena on kinnitatud, hõlmab eranditult liiki Triticum dicoccum (Schubler) kuuluvat polbnisu ja viide on lisatud nii, et tarbijal ei saaks jääda mingit kahtlust selle kohta, et kaitstud päritolunimetuse tähis hõlmab üksnes koostisainet ja mitte sellest valmistatud või töödeldud toodet.

4. Geograafilise piirkonna täpne määratlus:

Polbnisu „Farro di Monteleone di Spoleto” tootmispiirkond hõlmab Perugia provintsi kaguosas asuvat mägipiirkonda, kuhu kuulub kommuunide Monteleone di Spoleto ja Poggiodomo haldusterritoorium tervikuna ja kommuunide Cascia, Sant’Anatolia di Narco, Vallo di Nera ja Scheggino haldusterritoorium osaliselt; mõlemad territooriumid asuvad vähemalt 700 m kõrgusel üle merepinna.

5. Seos geograafilise piirkonnaga:

5.1. Geograafilise piirkonna eripära:

Kõnealuse toote kasvatamisele pühendunud piirkonnale on iseloomulik järsk, kivine lubjapinnas, mis asub vähemalt 700 m kõrgusel üle merepinna ja kus vihmasel aastaajal vesi ei saa koguneda, maatükid sisaldavad keskmisel tasemel orgaanilisi aineid, rohkelt fosforit ja vähe kaaliumit. Kõrgplatoo eripäraseid kliimatingimusi iseloomustab pikk karm talv, mil esineb palju jäätumist ja mis kestab maikuuni, ning vähe kõrge päevase temperatuuriga suviseid nädalaid. Just sellistele kliimatingimustele peab aegade jooksul kohastunud ökotüüp „Farro di Monteleone di Spoleto” kõige paremini vastu.

5.2. Toote eripära:

Omadus, mis muudab polbnisu „Farro di Monteleone di Spoleto” KGT unikaalseks, on murdekohal klaasjas hele merevaigupruun värvus, vilja kompaktsus ja jahused jäägid. Toote omadusi täiendab lame, lühike ja karvane viljapea, mille ohted ei ole liiga pikad ja hoiavad kergelt harali.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Polbnisu „Farro di Monteleone di Spoleto” KGT peamised füüsilised ja organoleptilised omadused – eelkõige tüüpiline merevaiguvärvi tera, mis on murdekohas klaasja konsistentsiga – tulenevad tootmispiirkonna kliima- ja mullastikutingimuste kombinatsioonist ning eelkõige vähemalt 700 m kõrgusel üle merepinna asuvast kivistest lubjapinnasest, mille järsakuline asend ei lase vihmasel aastaajal liigveel koguneda. Katsed ja teadusuuringud on näidanud, et polbnisu „Farro di Monteleone di Spoleto” terade kasvatamisel Valerina muudes orgudes saame tulemuseks vilja, mis aja jooksul kaotab oma eripärased omadused. See annab tunnistust ökotüübi kujunemisest tootmispiirkonna järgi, mis tähendab, et geograafilises isoleerituses võib kujuneda välja kohaliku eripäraga sort. Piisab kõnealuse ökotüübi polbnisu kasvatamisest mitte kaugel asuvatel naaberterritooriumidel, ja klaasjas tera muutub jahuseks. Tegemist on kevadise sordiga, mida tuleks talve lõpus külvata mäestikualadele, kus järsk, kivine lubjapinnas sisaldab palju fosforit ja vähe kaaliumit ega lase niiskel aastaajal tekkida liigveel. Kliima on mägipiirkondadele tüüpiliselt karmide talvede ja sagedaste külmadega, mis kestavad kuni maikuuni, ning väheste suviste nädalatega, mil päevane temperatuur on kõrge. Polbnisu „Farro di Monteleone di Spoleto” on aja jooksul nende kliimatingimustega kohastunud ja peab viljakalt vastu. Antiikajast pärinevad leiud peaksid toote ja tootmispiirkonna vahelist sidet veelgi ilmselgemaks muutma. Paigas nimega Monteleone di Spoleto leiti VI sajandil eKr pärinevast etruski hauast (tomba della biga) teravilju, sealhulgas ka polbnisu, mis kuulus tõenäoliselt samasse liiki (Triticum dicoccum), mida Monteleone di Spoletos ka praegu kasvatatakse. Kõik see annab tunnistust selle teravilja laiast levikust ja kasutusest juba vanal ajal. Monteleone di Spoleto arhiivide uurimisel avastati ja talletati dokumentaalsed tõestusmaterjalid, mille kohaselt oli XVI sajandil polbnisu kasvatamine juba laialt levinud. Järgnevatel sajanditel kuni tänapäevani muutus teraviljakasvatus piirkonna tavapäraseks tegevuseks. Ilmselge on asjaolu, et eelkõige olid need inimese teadmised maaharimistehnikate kasutamisel, õigete külvi ja lõikuseaegade valikul, samuti isalt pojale edasiantavad oskused, mis võimaldasid selle suurepärase, rohke energia- ja toiteväärtusega teravilja toodangut pidevalt parandada ja suurendada. Puljongi ja supi traditsioonilised retseptid, pühad ja rituaalid on pannud üha rohkem inimesi seda toodet hindama.

Viide spetsifikaadi avaldamisele:

Taotluse esitanud asutus on algatanud riikliku vastuväite esitamise menetluse, avaldades „Farro di Monteleone di Spoleto” KGT tunnustamise ettepaneku 31. märtsi 2007. aasta Itaalia Vabariigi Teatajas nr 76.

Spetsifikaadi terviktekstiga saab tutvuda Internetis

http://www.politicheagricole.it/NR/rdonlyres/euqam6suzienwd43v27wuvtpjkaoy4fiz2gzh55xu667wynlilv5wxortoj3jhxsdlre76rdiamdqyribk3qfgd57me/20070514_Disciplinare_esameUE_Farro_Monteleone.pdf või